ભારતીય ક્રિકેટરો અને દર્શકોને પાકિસ્તાનમાં મળેલા ઉમદા આદર સત્કારથી એક વાત સાબિત થઈ છે કે, ત્યાંના લોકો પણ દુશ્મની ઇચ્છતાં નથી. માત્ર થોડાંક આતંકવાદીઓની હિંસક વારદાતોના કારણે બંને દેશો વચ્ચે કડવાશ ફેલાય છે. વાઘા બોર્ડરે ઉભા રહીને ફલેગ રિટ્રીટ સેરેમની નિહાળતી વખતે સામે ઉભેલા પાકિસ્તાનીઓને જોઇને એવો જ વિચાર આવે કે, તેમના શરીરમાં પણ એક દિલ છે જે આપણા દિલોની જેમ જ શાંતિ, ભાઇચારો અને દોસ્તી ઇચ્છે છે.